ફિલ્મ જેના માટે બની છે એ મુખ્ય મુદ્દો એક પણ વાર ઇફેક્ટિવ રીતે રજૂ નથી થઈ શક્યો. મા-દીકરાના જે તકરાર કે સંઘર્ષનાં દૃશ્યો છે તે તમે ફિલ નથી કરી શક્તા. ઈવન, આગળ જતાં તો મા-દીકરો સાવ ક્ષુલ્લક લાગે એવી વાત પર ઝઘડી પડે છે. હા, આ ફિલ્મના ડિરેક્ટર પ્રદીપ સરકાર છે એવું યાદ અપાવતી એકાદ-બે મૅચ્યોર મોમેન્ટ્સ છે. કાજોલનો પર્કી યંગ અવતાર, ૯૦નો હિન્દી-પૉપ એરા, છોટી સી બાતને યાદ કરતો એક સીન, મહેશ ભટ્ટને અન્ડર વલ્ર્ડમાંથી આવતા ફોનનો ઉલ્લેખ, MTV ઇન્ડિયા લૉન્ચની રેડ કાર્પેટ ઇવેન્ટ વગેરે મજેદાર માણવી ગમે એવી ક્ષણો છે જે ઝડપથી પસાર થઈ જાય છે. વિવાનને તેની મમ્મી કઝિન બ્રધરને ફોન કરવાનું કહે છે એ સીન સુપર્બ્લી બિલ્ટ-અપ કરાયો છે.